CELEX: C2006/048/06
Language: et
Date: 2006-02-25 00:00:00
Title: Euroopa Kohtu (teine koda)  15. detsembri 2005.  aasta otsus kohtuasjas C-344/03: Euroopa Ühenduste Komisjon versus Soome Vabariik (Direktiiv 79/409/EMÜ — Loodusliku linnustiku kaitse — Teatavate veelindude kevadine jaht)

25.2.2006   
            
            
               ET
            
            
               Euroopa Liidu Teataja
            
            
               C 48/3
            
         
      EUROOPA KOHTU
   
   (teine koda)
   15. detsembri 2005. aasta otsus
   kohtuasjas C-344/03: Euroopa Ühenduste Komisjon versus Soome Vabariik (1)
   
   (Direktiiv 79/409/EMÜ - Loodusliku linnustiku kaitse - Teatavate veelindude kevadine jaht)
   (2006/C 48/06)
   Kohtumenetluse keel: soome
   Kohtuasjas C-344/03: Euroopa Ühenduste Komisjon (esindajad: G. Valero Jordana ja P. Aalto) v. Soome Vabariik (esindaja T. Pynnä), mille esemeks on EÜ artikli 226 alusel esitatud liikmesriigi kohustuste rikkumise tuvastamise hagi, mis esitati 1. augustil 2003, tegi Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann (ettekandja), R. Schintgen, G. Arestis ja J. Klučka, kohtujurist: D. Ruiz-Jarabo Colomer, kohtusekretär: ametnik K. Sztranc, 15. detsembril 2005 otsuse, mille resolutiivosa on järgmine:
   
               1.
            
            
               Kuna Soome Vabariik ei tõendanud, et Mandri-Soomes ja Ahvenamaa maakonnas toimuva veelindude kevadise jahi raames:
               
                           —
                        
                        
                           oli haha, sõtka, rohukoskla, jääkoskla, mustvaera ja tuttvardi osas täidetud nõukogu 2. aprilli 1979. aasta direktiivi 79/409/EMÜ loodusliku linnustiku kaitse kohta, mida on muudetud aktiga Austria Vabariigi, Rootsi Kuningriigi ja Soome Vabariigi ühinemistingimuste ja Euroopa Liidu aluslepingutesse tehtavate muudatuste kohta, artikli 9 lõike 1 punktis c sätestatud erandi tegemise tingimus kevadise jahi asemel teiste rahuldavate lahenduste puudumise kohta;
                        
                     
                           —
                        
                        
                           oli haha, jääkoskla, rohukoskla ja mustvaera osas täidetud nimetatud artiklis sätestatud erandi tegemise tingimus, mille kohaselt jaht võib puudutada vaid lindude vähesel arvul püüdmist,
                        
                     on Soome Vabariik rikkunud nimetatud direktiivist tulenevaid kohustusi.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Mõista kohtukulud välja Soome Vabariigilt.
            
         
      (1)  ELT C 226, 20.9.2003.